avsmeltesveising
Store norske leksikon,Teknologi og industri,Industri,Sveiseteknikk
Avsmeltesveising, sveisemetode som tilhører gruppen pressveising. Metoden benyttes mest for sammensveising av stålprofiler med stort tverrsnitt, for eksempel jernbaneskinner og rør.
Metode De to profilene spennes fast i kraftige kobberbakker som beveger seg mot hverandre inntil profilene møtes, ende mot ende. De slutter da en elektrisk strømkrets, og profilendene oppvarmes lokalt, delvis som følge av kontaktmotstanden på berøringsstedet, men hovedsakelig ved at det oppstår lysbuer mellom endene. Lysbuene vandrer hurtig over endeflatene og smelter av stålet lokalt, herav navnet avsmeltesveising.Når endeflatene er jevnt oppvarmet og smeltet, beveges kobberbakkene på ny og stuker profilendene sammen. Smeltet materiale og slagg presses ut, og sveisingen er fullført.Hele prosessen skjer maskinelt og tar fra få sekunder til ca. et minutt. Anvendelse Metoden har lenge vært brukt til sveising av rørledninger for langtransport av gass i Russland, idet sveisetiden for hver enkelt rørskjøt kan kortes vesentlig ned, sammenlignet med ulike typer maskinell buesveising.I store tverrsnitt er det vanskelig å unngå lokale sveisefeil, og metoden har ikke slått gjennom i Vesten. Les mer i Store norske leksikon sveising